PIMO พุ่งเกือบ 8% นิวไฮตั้งแต่เข้าตลาด หลังออเดอร์ลูกค้าทะลักต่อเนื่อง
PIMO พุ่งเกือบ 8% นิวไฮตั้งแต่เข้าตลาด ล่าสุด ณ เวลา 14.48 น. ราคาอยู่ที่ 2.52 บาท บวก 0.18 บาท หรือ 7.69% สูงสุดที่ 2.58 บาท ต่ำสุดที่ 2.38 บาท มูลค่าซื้อขายที่ 113.42 ล้านบาท โบรกฯ แนะ “ซื้อ” ชูเป้า 2.90 บ. มองเข้าสู่ช่วงขยายตัวหลังออเดอร์ลูกค้าเพิ่มขึ้นอย่างต่อเนื่อง
22 ก.ย. 2559

ผู้สื่อข่าวรายงานว่า ราคาหุ้นบริษัท ไพโอเนียร์ มอเตอร์ จำกัด (มหาชน) หรือ PIMO ณ เวลา 14.48 น. ราคาอยู่ที่ 2.52 บาท บวก 0.18 บาท หรือ 7.69% สูงสุดที่ 2.58 บาท ต่ำสุดที่ 2.38 บาท มูลค่าซื้อขายที่ 113.42 ล้านบาท ขณะที่ดัชนีตลาดหุ้นไทยโดยรวมบวก 0.83%
 
ด้าน บล.เออีซี แนะนำ “BUY” ราคาเป้าหมาย 2.90 บาท/หุ้น โดยผู้บริหารคาดยอดขายปี 59 โต 22.5% จากช่วงเดียวกันของปีก่อน หลังมีออเดอร์ใหม่เพิ่มขึ้นอย่างต่อเนื่อง ขณะที่มาร์จิ้นมีทิศทางปรับตัวดีขึ้น จากการเพิ่มกำลังการผลิต หนุน Economies of Scale สูงขึ้น นอกจากนี้ยังมีแผนเพิ่มไลน์มอเตอร์ชนิดใหม่ ซึ่งมีศักยภาพเติบโตสูง ขณะที่ทั้งปี 59 เราคาดกำไรโต 75.9%จากช่วงเดียวกันของปีก่อนและโตต่อ 20%จากช่วงเดียวกันของปีก่อนในปี 60 อีกทั้งราคาหุ้นยังมี Upside 28.3% จึงคงแนะนำ “ซื้อ”
โดยฝ่ายวิจัยยังคงประมาณการเดิม โดยช่วงครึ่งปีหลังปีนี้คาดกำไรยังโตเด่นจากช่วงเดียวกันของปีก่อนหลังลูกค้ารายใหญ่ยังมีออเดอร์ปั๊มน้ำเพิ่มขึ้น อีกทั้งมีแผนเพิ่มไลน์มอเตอร์ชนิดใหม่ซึ่งมีอัตรากำไรขั้นต้นสูงกว่าแบบเดิม และมีศักยภาพเติบโตสูง ซึ่งคาดว่าจะเป็นสินค้าใหม่ที่ได้รับการตอบรับที่ดี ขณะที่อัตรากำไรขั้นต้นมีแนวโน้มปรับตัวดีขึ้นจาก Economies of Scales ที่สูงขึ้น ดังนั้นปี 2559 จึงคาด PIMO จะมีกำไรปกติ 42.4 ล้านบาท เติบโต 75.9% จากช่วงเดียวกันของปีก่อน  และโตต่อ 20% จากช่วงเดียวกันของปีก่อนในปี 2560
ทั้งนี้จากแผนการขยายตลาดอย่างต่อเนื่อง พร้อมทั้งการเพิ่มไลน์สินค้าใหม่ที่มีศักยภาพเติบโตสูง รวมถึงมีฐานะทางการเงินที่แข็งแกร่ง ขณะที่ปัจจุบันราคาหุ้นมี Upside 28.3% จากราคาเป้าหมายปี 2560 ที่ 2.90 บาท (อิงวิธี PER 29.3x) พร้อมคาดให้ Div.Yield ปีละ 1.8% จึงยังคงคำแนะนำ “ซื้อ”
 
 
 